label_title: 2008–2009-es Izrael–Hamász-konfliktus
label_desc: A 2008–2009-es Izrael–Hamász-konfliktus december 27-én eszkalálódott ismét aktív katonai konfliktussá, amikor Izrael megkezdte az "„Öntött ólom” hadművelet" (héberül: מבצע עופרת יצוקה ) végrehajtását, melynek céljául a Hamász Gázai övezetben található feltételezett fegyverraktárainak és egyéb fegyveres infrastruktúrájának – köztük az Egyiptom–Gázai övezet között fúrt több tucat föld alatti alagút – légicsapások módszerével történő megsemmisítését, illetve a rakétatámadások elhárítását és megelőzését tűzték ki. Az Izraeli Légierő légicsapásai megsemmisítették a Hamász gázavárosi kormányzati épületét, több alagútban a precíziós bombatámadások során másodlagos robbanásokat figyeltek meg a térségben járőröző pilóta nélküli felderítő repülőgépek. Ebből következtetni lehet arra, hogy a támadott alagutakban robbanóanyagok (fegyver és egyéb hadianyag, gépjármű-üzemanyag, palackozott földgáz stb.) is lehettek.